Blaze7451/Wiki-th-20250601 huggingface dataset:
วัดพืชอุดม

วัดพืชอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านสมบูรณ์พัฒนา (พืชอุดม) ตำบลพืชอุดม อำเภอลำลูกกา จังหวัดปทุมธานี
วัดพืชอุดมสร้างขึ้นเมื่อราว พ.ศ. 2417 เดิมมีชื่อว่า วัดราษฎร์ศรัทธาราม โดยนายแสง เอี๋ยววัฒนะ อุทิศที่ดินจำนวน 12 ไร่ 2 งาน 17 ตารางวา เพื่อสร้างวัด และเถ้าแก่เฮง เอี๋ยววัฒนะ, นางแจ่ม เกสรบัว, นายยศและนางเที่ยง ยอดเพ็ชร ร่วมบริจาคเงินอุปถัมภ์ก่อสร้างอุโบสถไม้เนื้อแข็งหลังแรก จนกระทั่งในสมัยที่พระอธิการช่วง ธมฺมโชติ เป็นเจ้าอาวาส ได้เปลี่ยนชื่อมาเป็น "วัดพืชอุดม" เนื่องจากบริเวณวัดและพื้นที่ใกล้เคียงกับวัดมีไม้ผล ไม้ดอก และพืชพรรณธัญญาหารต่าง ๆ ขึ้นอยู่อย่างอุดมสมบูรณ์ ต่อมาวัดได้ซื้อที่ดินเพิ่มเติมอีกจำนวน 7 ไร่ 1 งาน 83 ตารางวา ซึ่งใช้สร้างอุโบสถจัตุรมุขหลังใหม่
จุดเด่นของวัดคือ วิหารขนาดใหญ่ที่แสดงเรื่องราวของสวรรค์นรก 31 ภูมิ โดยชั้นล่างจัดสร้างและตกแต่งเป็นนรก มีหุ่นสัตว์นรกที่เคลื่อนไหวด้วยกลไกที่มีเสียงประกอบเพียงแห่งเดียวของเมืองไทย และชั้นบนแสดงสวรรค์ภูมิและพรหมภูมิด้วยภาพเขียนประกอบแสงสี
ปัจจุบัน พระครูโสภณภัทรเวทย์ เป็นรักษาการเจ้าอาวาส

**อ้างอิง**
พืชอุดม
วัดไทร (จังหวัดสมุทรสงคราม)

วัดไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระดังงา อำเภอบางคนที จังหวัดสมุทรสงคราม
วัดไทรเป็นวัดโบราณ น่าจะเป็นวัดที่ใหญ่มากวัดหนึ่ง กล่าวว่าเป็นวัดร้างมาช้านาน จนกระทั่งขุนวิเศษฯ นายด่านมะขามเตี้ย ซึ่งเป็นนายด่านเจดีย์สามองค์ เมืองกาญจนบุรี ได้มาปฏิสังขรณ์ขึ้นใหม่ เมื่อ พ.ศ. 2023 และมีพระจำพรรษานับแต่นั้นมา แต่ไม่มีเจ้าอาวาสรูปใดปฏิสังขรณ์วัดนี้ไว้เป็นชิ้นเป็นอัน จนถึง พ.ศ. 2460 พระอธิการนวลเป็นเจ้าอาวาสได้ทำการปฏิสังขรณ์ครั้งใหญ่ มีพระศักดิ์ ฐิตธมฺโม เป็นหัวแรง หลังจากพระอธิการนวลมรณภาพ เจ้าอาวาสต่อ ๆ มาได้ดำเนินตามท่าน บูรณปฏิสังขรณ์และสร้างขึ้นใหม่ จากหลักฐานปรากฏว่า ประชาชนในถิ่นนี้ให้ความร่วมมือเป็นอย่างดี ร่วมกันบริจาคทรัพย์ และก่อสร้างสิ่งต่าง ๆ ให้แก่วัดมากมาย จนมีเสนาสนะและถาวรวัตถุต่าง ๆ ครบบริบูรณ์มากกว่าวัดใกล้เคียงในอดีต ตั้งแต่อุโบสถ วิหาร หอสวดมนต์ หอฉัน กุฏิสงฆ์ โรงจาร (โรงเขียนหนังสือ) โรงควง (โรงที่มีเครื่องตีหนังสือใบลาน เพื่อทำให้ใบลานเรียบ) สระน้ำ ตลอดจนโรงเรียนสอนปริยัติธรรม และโรงเรียนประถมศึกษา โรงเรียนมัธยมศึกษา 
จากบันทึกเมื่อ พ.ศ. 2525 เสนาสนะได้แก่ อุโบสถเก่าแบบมหาอุดก่อด้วยอิฐโบราณ หลังคามุงกระเบื้องรางหลังโบสถ์มีรูปกากบาท เจาะลึกเข้าไปในกำแพง เจดีย์โบราณ 8 องค์ คู่มากับอุโบสถ ด้านหน้าอุโบสถ 4 องค์ หลังอุโบสถ 4 องค์ หน้าอุโบสถมีพระปรางค์สมัยอยุธยา 1 องค์ เจดีย์องค์ใหญ่ตั้งอยู่ใจกลางวัด เหลือแต่ฐานล่าง ภายในอุโบสถมีพระประธาน 2 องค์ และพระพุทธรูปอื่น ๆ  รวมทั้งสิ้น 23 องค์ ปัจจุบันเหลืออยู่เพียงพระแวดล้อม 4 องค์ อาคารเสนาสนะที่กล่าวมาข้างต้น เก่าแก่ผุพังบ้าน โจรผู้ร้ายขุดเจาะทำลายร้างบ้าง และทางวัดได้รื้อถอนไปบ้าง  วัดไทรไดรับพระราชทานวิสุงคามสีมา เมื่อ พ.ศ. 2502

**อ้างอิง**
ไทร
วัดทุ่งกระพังโหม

วัดทุ่งกระพังโหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม
วัดทุ่งกระพังโหม เดิมชาวบ้านมักเรียกว่า วัดสาขา เหตุการสร้างวัดเนื่องจากชาวบ้านละแวกนั้นต้องไปบำเพ็ญบุญที่วัดดอนเตาอิฐซึ่งมีความยากลำบากและมีระยะไกล  ดังนั้นพระอธิการสนิท เจ้าอาวาสวัดดอนเตาอิฐและชาวบ้านทุ่งกระพังโหมจึงได้สร้างที่พักสงฆ์ขึ้นที่หมู่บ้านทุ่งกระพังโหม โดยนางสุ่ม พิมสาร, นางหมา โล่เรียง, นายเกิด ธนานนท์, นางแป๊ว จุ้ยวัน และนายอยู่ อินทร์ปัญญา ร่วมกันบริจาคที่ดินเพื่อสร้างวัด จำนวน 16 ไร่ จนเมื่อ พ.ศ. 2518 นายมี พิมสาร ได้ขออนุญาตสร้างวัด กระทรวงศึกษาธิการประกาศตั้งวัดที่ถูกต้องตามกฎหมายมีนามว่า "วัดทุ่งกระพังโหม" เมื่อวันที่ 30 มิถุนายน พ.ศ. 2519 โดยมีพระใบฎีกาตอง อภินันโท ดำรงตำแหน่งเจ้าอาวาสเป็นรูปแรก หลังจากนั้นก็มีเจ้าอาวาสปกครองมาตลอด ปัจจุบัน มีพระครูวิธานธรรมนาถ วิทยฐานะ นักธรรมเอก ดำรงตำแหน่งเจ้าอาวาสวัดทุ่งกระพังโหม
อุโบสถวัดทุ่งกระพังโหม ได้วางศิลาฤกษ์ก่อสร้างเมื่อวันที่ 27 กุมภาพันธ์ พ.ศ. 2545 ได้ขอพระราชทานวิสุงคามสีมาเมื่อวันที่ 7 ธันวาคม พ.ศ. 2549 เขตวิสงุคามสีมากว้าง 40 เมตร ยาว 80 เมตร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จมาทรงตัดหวายลูกนิมิตอุโบสถเมื่อวันที่ 9 มิถุนายน พ.ศ. 2557 วัดมีหลวงพ่อมงคลจักรพรรดิ องค์ใหญ่ ขนาดหน้าตักกว้าง 20 เมตร 9 เซนติเมตร

**อ้างอิง**
ทุ่งกระพังโหม
อามาบิเอะ

อามาบิเอะ ภาพพิมพ์ไม้ ปลายสมัยเอโดะ ปีโคกะที่ 3 (ค.ศ. 1846)
อามาบิเอะ (Amabie) เป็นนางเงือกหรือนายเงือกในตำนานญี่ปุ่นที่มีปากคล้ายจะงอยปากนก และมีสามขา หรือหางครีบปลา ซึ่งโพล่จากทะเล ให้คำพยากรณ์ทั้งการเก็บเกี่ยวที่อุดมสมบูรณ์หรือโรคระบาดทั่ว และสอนผู้คนให้คัดลอกภาพของมันเพื่อป้องกันจากโรคภัย

**ตำนาน**
รายงานจากตำนาน อามาบิเอะ ปรากฎตัวที่จังหวัดฮิโงะ (จังหวัดคูมาโมโตะ) ประมาณช่วงกลางเดือนที่ 4 ปีโคกะที่ 3 (กลางเดือนพฤษภาคม ค.ศ. 1846) ในสมัยเอโดะ มีวัตถุเรืองแสงในทะเลเป็นประจำเกือบทุกคืน เจ้าหน้าที่เมืองได้ไปที่ชายฝั่งเพื่อสอบสวนและพบเห็น อามาบิเอะ จากภาพร่างของเจ้าหน้าที่ มันมีผมยาว ปากคล้ายจะงอยปากนก มีเกล็ดปกคลุมตั้งแต่คอลงมา และมีสามขา เจ้าหน้าที่กล่าวต่อว่า มันบอกว่าตนคือ อามาบิเอะ และบอกเขาว่ามันอาศัยอยู่ในทะเลเปิด โดยมาเพื่อบอกคำพยากรณ์ว่า: "จะมีการเก็บเกี่ยวที่ดีใน 6 ปีจากปีปัจจุบัน; ถ้ามีการแพร่ระบาดของโรค จงวาดรูปฉันและแสดงภาพของฉันให้ใครก็ตามที่ป่วย" หลังจากนั้นก็กลับลงไปในทะเล เรื่องราวนี้ได้รับการตีพิมพ์ลงใน 瓦版 (บล็อกพิมพ์กระดานข่าว) และนี่คือเรื่องราวที่เผยแพร่ในประเทศญี่ปุ่นpp=24, 4–6

**โควิด-19**
โปสเตอร์ หยุด! คันเซ็นคากูได – โควิด-19 โดยกระทรวงสาธารณสุข แรงงาน และสวัสดิการญี่ปุ่น
ในระหว่างการระบาดทั่วของโควิด-19 อามาบิเอะกลายเป็นหัวข้อยอดนิยมในทวิตเตอร์ประเทศญี่ปุ่น ศิลปินมังงะ (เช่น ชิกะ อูมิโนะ, มาริ โอกาซากิ และโทชินาโอะ อาโอกิ) เผยแพร่ภาพอามาบิเอะแบบการ์ตูนลงในสื่อสังคม กล่าวกันว่า บัญชีทวิตเตอร์ของโอโรจิ โดะ ร้านศิลปะด้านม้วนภาพของ โยไก เป็นบัญชีแรกที่ทวีต "มาตรการรับมือโคโรนาไวรัสใหม่" ในปลายกุมภาพันธ์ ค.ศ. 2020 บัญชีบอตของทวิตเตอร์ (amabie14) ได้รวบรวมภาพอามาบิเอะตั้งแต่เดือนมีนาคม ค.ศ. 2020 เป็นต้นมา

**ดูเพิ่ม**
 นิงเงียว- นางเงือกฟีจี- เจนนี แฮนิเวอร์

**อ้างอิง**

**หมายเหตุ**

**อ้างอิง**

**บรรณานุกรม**
 url-status=- isbn=978-4-7967-0291-1
หมวดหมู่:โยไก
หมวดหมู่:นางเงือก
หมวดหมู่:คติชนญี่ปุ่น
หมวดหมู่:คำพยากรณ์
หมวดหมู่:อินเทอร์เน็ตมีม
หมวดหมู่:การระบาดทั่วของโควิด-19 ในประเทศญี่ปุ่น
วัดศรีเรืองบุญ

วัดศรีเรืองบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านตลาดศรีประวัติ ตำบลปลายบาง อำเภอบางกรวย จังหวัดนนทบุรี มีที่ดินตั้งวัดเนื้อที่ 17 ไร่ 2 งาน 43 ตารางวา มีที่ธรณีสงฆ์จำนวน 1 แปลง เนื้อที่ 1 ไร่ 13 ตารางวา
วัดศรีเรืองบุญสร้างขึ้นเมื่อ พ.ศ. 2400 โดยนายศรีและนางเรืองเป็นผู้ถวายที่ดินและดำเนินการสร้างวัด เดิมมีชื่อว่า วัดท้ายยาง ต่อมาเปลี่ยนชื่อมาเป็น "วัดศรีเรืองบุญ" เมื่อวันที่ 7 มกราคม พ.ศ. 2474 ตามชื่อผู้สร้าง วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมากว้าง 20 เมตร ยาว 40 เมตร วัดได้เปิดสอนพระปริยัติธรรมมาตั้งแต่ พ.ศ. 2475
อาคารเสนาสนะได้แก่ อุโบสถ สร้างเมื่อ พ.ศ. 2505 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางมารวิชัย สร้างเมื่อ พ.ศ. 2501 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางมารวิชัย สร้างเมื่อ พ.ศ. 2490 หอสวดมนต์ เป็นอาคารไม้คอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้และอาคารคอนกรีตเสริมเหล็ก วิหาร สร้างเมื่อ พ.ศ. 2498 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2536 เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก 

**อ้างอิง**
ศรีเรืองบุญ
ฮัรเราะตุชชาม

ญาวะฮ์ในภาคตะวันออกของประเทศจอร์แดน
ฮัรเราะตุชชาม (حَرَّة ٱلشَّام) หรือที่รู้จักกันอีกชื่อว่า ทะเลทรายดำ เป็นภูมิภาคของทะเลทรายหินบะซอลต์ทางภาคใต้ของซีเรียและภาคเหนือของคาบสมุทรอาหรับ กินพื้นที่ประมาณ 40,000 ตารางกิโลเมตร (15,000 ตารางไมล์)date=September 2019 พืชพรรณธรรมชาติได้แก่ทุ่งไม้พุ่มอาเคเชียที่มีหมู่สนจูนิเปอร์ปะปนในพื้นที่สูง
มนุษย์เข้าครอบครอง ฮัรเราะตุชชาม อย่างน้อยตั้งแต่สมัยยุคหินกลางตอนปลาย (Late Epipalaeolithic; ประมาณ 12,500–9500 ปีก่อน ค.ศ.) หนึ่งในแหล่งสมัยเริ่มแรกสุดเท่าที่ทราบคือชูบัยเกาะฮ์ 1 (ครอบครองเมื่อประมาณ 12,600–10,000 ปีก่อน ค.ศ.) ที่นี่นักโบราณคดีพบเศษขนมปังที่เก่าแก่ที่สุดเท่าที่ทราบ

**อ้างอิง**

**อ่านเพิ่ม**
 Ilani, S., Harlavan, Y., Tarawneh, K., Rabba, I., Weinberger, R., Khalil, I., and Peltz, S. (2001), "New K-Ar ages of basalts from the Harrat Ash Shaam volcanic field in Jordan: Implications for the span and duration of the upper-mantle upwelling beneath the western Arabian plate" Geology 29(2):171–174- Kempe, S. and Al-Malabeh, A. (2005), " Newly discovered lava tunnels of the Al-Shaam plateau basaltsfix-attempted=yes ", Geophysical Research Abstracts 7, European Geosciences Union - Salf, S.I. (1988), "Field and petrographic characteristics of Cenozoic basaltic rocks, Northwestern Saudi Arabia" Journal of African Earth Sciences, 7(5):805–809- Weinstein, Y., Navon, O., Altherr, R., and Stein, M., (2006) "The role of lithospheric mantle heterogeneity in the generation of Plio-Pleistocene alkali basalt suites from NW Harrat Ash Shaam (Israel)", Journal of Petrology 47(5):1017–1050- Al Kwatli, M.A., Gillot, P.Y., Zeyen, H., Hildenbrand, A., and Al Gharib, I., 2012. Volcano-tectonic evolution of the northern part of the Arabian plate in the light of new K-Ar ages and remote sensing: Harrat Ash Shaam volcanic province (Syria). Tectonophysics, 580, 192–207.

**แหล่งข้อมูลอื่น**
  VolcanoWorld information and aerial photograph- name=Jabal ad Druze- name=Es Safa- name=Al Harrah
หมวดหมู่:ทุ่งภูเขาไฟ
หมวดหมู่:มีเดียน
วัดไทร (จังหวัดนนทบุรี)

วัดไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านวัดไทร ตำบลบางสีทอง อำเภอบางกรวย จังหวัดนนทบุรี มีที่ดินตั้งวัดเนื้อที่ 6 ไร่ 3 งาน 56 ตารางวา และมีที่ธรณีสงฆ์จำนวน 4 แปลง เนื้อที่ 10 ไร่ 1 งาน 24 ตารางวา
ข้อมูลจากสำนักงานพระพุทธศาสนาแห่งชาติระบุว่าวัดไทรสร้างขึ้นเมื่อ พ.ศ. 2224 ในสมัยกรุงศรีอยุธยา ไม่ปรากฏหลักฐานว่าใครเป็นผู้สร้าง วัดได้รับพระราชทานวิสุงคามสีมาเมื่อประมาณ พ.ศ. 2415 เขตวิสุงคามสีมากว้าง 12 เมตร ยาว 20 เมตร และได้รับพระราชทานวิสุงคามสีมาครั้งหลังเมื่อวันที่ 16 เมษายน พ.ศ. 2547
อาคารเสนาสนะได้แก่ อุโบสถ สร้างเมื่อ พ.ศ. 2523 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางมารวิชัย สร้างเมื่อ พ.ศ. 2543 ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็กทรงไทย หอสวดมนต์ สร้างเมื่อ พ.ศ. 2546 เป็นอาคารคอนกรีตเสริมเหล็ก วิหาร สร้างเมื่อ พ.ศ. 2549 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2523 เป็นอาคารคอนกรีตเสริมเหล็ก อาคารบำเพ็ญกุศล และกุฏิ 

**รายนามเจ้าอาวาส**
 พระอธิการแสวง วิโรจโน- พระอธิการป่วน ปาสาทิโก- เจ้าอธิการเปรื่อง เขมงฺกโร- พระครูปัญญานันทวัฒน์ (สาธิต อิสฺสรปญฺโญ)

**อ้างอิง**
ไทร
สาวใสหัวใจบ้านทุ่ง

สาวใสหัวใจบ้านทุ่ง (Non Non Biyori) เป็นซีรีส์มังงะญี่ปุ่น เขียนเรื่องและวาดภาพโดยอัตโตะ ตีพิมพ์ในนิตยสารคอมิกอะไลฟ์รายเดือนของสำนักพิมพ์ Media Factory ตั้งแต่เดือนกันยายน พ.ศ. 2552 ถึงเดือนกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์ 12 ตอนโดยสตูดิโอ Silver Link ออกอากาศที่ประเทศญี่ปุ่นระหว่างเดือนตุลาคมถึงธันวาคม พ.ศ. 2556 ฤดูกาลที่สองออกอากาศระหว่างเดือนกรกฎาคมถึงกันยายน พ.ศ. 2558 ภาพยนตร์อนิเมะเข้าฉายในเดือนสิงหาคม พ.ศ. 2561 และฤดูกาลที่สามออกอากาศตั้งแต่เดือนมกราคมถึงมีนาคม พ.ศ. 2564 

**อ้างอิง**

**แหล่งข้อมูลอื่น**
  สาวใสหัวใจบ้านทุ่ง ที่ Media Factory -  เว็บไซต์ทางการของอนิเมะ date=2017-12-23  - 15148
หมวดหมู่:มังงะที่ตีพิมพ์ในปี พ.ศ. 2552
หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:รักพิมพ์
เอเดนส์ซีโร่

เอเดนส์ซีโร่ (EDENS ZERO) เป็นซีรีส์มังงะญี่ปุ่น เขียนเรื่องและวาดภาพโดยฮิโระ มาชิมะ ตีพิมพ์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะตั้งแต่เดือนมิถุนายน พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 25 ในเดือนกุมภาพันธ์ พ.ศ. 2566  เรื่องราวเกี่ยวเด็กนามชื่อชิกิ แกรนเบล ผู้เริ่มต้นการเดินทางบนยานอวกาศเอเดนส์ซีโร่ไปยังดาวเคราะห์ต่าง ๆ เพื่อตามหาเทพธิดาแห่งจักรวาลที่เรียกว่า "มาเธอร์"  ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ มีออกอากาศตั้งแต่เดือนเมษายนถึงตุลาคม พ.ศ. 2564 ฤดูกาลที่ 2 ออกอากาศตั้งแต่เดือนเมษายน พ.ศ. 2566 ได้รับการดัดแปลงเป็นวิดีโอเกมโดยบริษัทโคนามิ

**โครงเรื่อง**

**ตัวละคร**

**ตอน**

**ฤดูกาลที่ 1**

**ฤดูกาลที่ 2**

**อ้างอิง**

**แหล่งข้อมูลอื่น**
  เว็บไซต์ทางการของมังงะ date=2020-06-17  -  เว็บไซต์ทางการของอนิเมะ - อนิเมะ 81261630-  อนิเมะ เอเดนส์ซีโร่ (ฤดูกาลที่ 2) ที่ปีลีปีลี- 21579

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะและมังงะเกี่ยวกับจักรวาลคู่ขนาน
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะออริจินอลของเน็ตฟลิกซ์
หมวดหมู่:วิบูลย์กิจ
หมวดหมู่:เจซีสตาฟ
หมวดหมู่:อนิเมะของครันชีโรล
หมวดหมู่:รายการโทรทัศน์ของนิปปงทีวี
หมวดหมู่:ฮิโระ มาชิมะ
หมวดหมู่:อะนิเพล็กซ์
Chlaenandra

Chlaenandra เป็นสกุลพืชดอกที่อยู่ในวงศ์บอระเพ็ด
ถิ่นกำเนิดของมันคือนิวกินี
สปีชีส์:- Chlaenandra ovata Miq. 

**อ้างอิง**
หมวดหมู่:Menispermaceae
หมวดหมู่:วงศ์บอระเพ็ด
หมวดหมู่:พืชดอก
Chlamydophytum

Chlamydophytum เป็นสกุลพืชดอกที่อยู่ในวงศ์ขนุนดิน
ถิ่นกำเนิดของมันคือแอฟริกาเขตร้อนกลางตะวันตก
สปีชีส์:- Chlamydophytum aphyllum Mildbr. 

**อ้างอิง**
หมวดหมู่:Balanophoraceae
หมวดหมู่:วงศ์ขนุนดิน
หมวดหมู่:พืชดอก
Chlamydojatropha

Chlamydojatropha เป็นสกุลพืชดอกที่อยู่ในวงศ์ยางพารา
ถิ่นกำเนิดของมันคือแคเมอรูน
สปีชีส์:- Chlamydojatropha kamerunica Pax & K.Hoffm. 

**อ้างอิง**
หมวดหมู่:Euphorbiaceae
หมวดหมู่:วงศ์ยางพารา
หมวดหมู่:พืชดอก
ตำบลเมืองก๋าย

เมืองก๋าย เป็นตำบลในอำเภอแม่แตง จังหวัดเชียงใหม่ สภาพทั่วไปเป็นภูเขาสลับซับซ้อน มีป่าไม้อุดมสมบูรณ์ พื้นที่เกือบทั้งหมดอยู่ในเขตห้ามล่าสัตว์ป่าแม่เลา-แม่แสะ เขตรักษาพันธุ์สัตว์ป่าแม่เลา-แม่แสะ และเขตของป่าสงวนแห่งชาติ

**ที่ตั้งและอาณาเขต**
ตำบลเมืองก๋ายมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลกื๊ดช้าง- ทิศตะวันออก ติดต่อกับตำบลบ้านช้าง- ทิศใต้ ติดต่อกับตำบลสบเปิง- ทิศตะวันตก ติดต่อกับตำบลป่าแป๋

**ประวัติ**
เมืองก๋าย เดิมเป็นหมู่บ้านหมู่ที่ 10 ในเขตตำบลสบเปิง อำเภอแม่แตง โดยชื่อ เมืองก๋าย ตามที่ผู้เฒ่าผู้แก่เล่าให้ฟังเรื่องชื่อหมู่บ้านมาจากชื่อน้ำห้วยแม่ก๋าย จึงนำมาตั้งเป็นชื่อหมู่บ้านว่า บ้านเมืองก๋าย โดยส่วนใหญ่คนในหมู่บ้านเป็นคนพื้นเมืองดั้งเดิม ประกอบอาชีพทำสวนทำไร่และรับจ้างทั่วไป ซึ่งชาวบ้านมีที่ดินทำกินทุกครัวเรือนโดยเป็นการสืบทอดมาจากรุ่นสู่รุ่นร่วมร้อยปี 
ปี พ.ศ. 2518 นายอาษา เมฆสวรรค์ และนายชลอ ธรรมศิริ ผู้ว่าราชการจังหวัดเชียงใหม่ พร้อมกับศาสตราจารย์พิเศษคนึง ฦาไชย รองปลัดกระทรวงมหาดไทย ได้ประกาศแยก 4 หมู่บ้านด้านทิศตะวันตกของตำบลสบเปิง ได้แก่ หมู่ 10 บ้านเมืองก๋าย, หมู่ 11 บ้านเหล่า, หมู่ 12 บ้านก๋ายน้อย และหมู่ 13 บ้านออบ มาตั้งเป็น ตำบลเมืองก๋าย โดยลำดับหมู่บ้านจากการตั้งตำบลขึ้นใหม่ คือ กำหนดให้หมู่ 12 (เดิม) เป็นหมู่ 1 บ้านก๋ายน้อย, หมู่ 10 (เดิม) เป็นหมู่ 2 บ้านเมืองก๋าย, หมู่ 13 (เดิม) เป็นหมู่ 3 บ้านออบ และหมู่ 11 (เดิม) เป็นหมู่ 4 บ้านเหล่า ตามลำดับ
ปี พ.ศ. 2528 ได้ตั้งศูนย์พัฒนาโครงการหลวงม่อนเงาะ โดยหม่อมเจ้าภีศเดช รัชนี องค์ประธานมูลนิธิโครงการหลวง ซึ่งได้รับคำสั่งให้สำรวจสภาพพื้นที่บ้านม่อนเงาะ พบว่าชาวบ้านส่วนใหญ่เป็นชาวไทยภูเขาเผ่าม้งอาศัยอยู่ในพื้นที่ และตัดไม้ทำลายป่าเพื่อประกอบอาชีพทำไร่เลื่อนลอยอย่างการปลูกฝิ่นและพืชไร่หมุนเวียนทุกปี อีกทั้งยังมีสภาพความเป็นอยู่ที่ค่อนข้างยากจน ทางโครงการหลวงเข้าไปส่งเสริมการเพาะปลูกเมี่ยงและกาแฟ เนื่องจากพื้นที่ที่โครงการหลวงรับผิดชอบมีระดับความสูง 800 - 1,200 เมตร จึงส่งเสริมให้ชาวบ้านที่อยู่บนพื้นที่ปลูกกาแฟแซมสวนชาเมี่ยงมากยิ่งขึ้น รวมถึงส่งเสริมให้เกษตรกรปลูกพืชผักและผลไม้เมืองหนาว

**การแบ่งเขตการปกครอง**

**การปกครองส่วนภูมิภาค**
พื้นที่ตำบลเมืองก๋ายประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 1,695 คน แบ่งเป็นชาย 872 คน หญิง 823 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอแม่แตง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ตำบลเมืองก๋ายเดิมมีฐานะเป็นสภาตำบลเมืองก๋าย หลังจากการจัดตั้งตำบลขึ้น ต่อมาปี พ.ศ. 2538 สภาตำบลเมืองก๋ายมี 5 หมู่บ้าน พื้นที่ 66.32 ตารางกิโลเมตร ประชากร 1,660 คน และ 486 ครัวเรือน ซึ่งไม่ผ่านเงื่อนไขในการจัดตั้งองค์การบริหารส่วนตำบล ที่ต้องมีจำนวนประชากรสองพันคนขึ้นไป
ปี พ.ศ. 2539 กระทรวงมหาดไทยพิจารณาให้สภาตำบลเมืองก๋าย ที่มีสภาพพื้นที่ห่างไกลจากที่ว่าการอำเภอ และทั้ง 5 หมู่บ้านมีสภาพเข้าองค์ประกอบความเป็นหมู่บ้าน สามารถที่จะจัดตั้งเป็นองค์การบริหารส่วนตำบลได้ โดยยกเว้นเงื่อนไขด้านประชากร จึงได้รับการจัดตั้งเป็นองค์การบริหารส่วนตำบลเมืองก๋าย โดยกำหนดให้มีพื้นที่ในการรับผิดชอบ 5 หมู่บ้าน พื้นที่ 66.32 ตารางกิโลเมตร ประชากร 1,587 คน และ 491 ครัวเรือน

**อ้างอิง**
เมืองก๋าย
เมืองก๋าย
Chlamydocardia

Chlamydocardia เป็นสกุลพืชดอกที่อยู่ในวงศ์เหงือกปลาหมอ
ถิ่นกำเนิดของมันคือแอฟริกาเขตร้อนตะวันตกไปจนถึงยูกันดา
สปีชีส์:
*Chlamydocardia buettneri Lindau
*Chlamydocardia subrhomboidea Lindau

**อ้างอิง**
หมวดหมู่:Acanthaceae
หมวดหมู่:วงศ์เหงือกปลาหมอ
หมวดหมู่:พืชดอก
ตำบลห้วยทราย (อำเภอแม่ริม)

ห้วยทราย เป็นตำบลของอำเภอแม่ริม จังหวัดเชียงใหม่ ใน พ.ศ. 2563 ตำบลนี้มีประชากร 4,789 คน มีพื้นที่ 45.6 ตารางกิโลเมตร โดยแบ่งออกเป็น 5 หมู่บ้าน ทั้งพื้นที่ของตำบลอยู่ในเขตองค์การบริหารส่วนตำบลห้วยทราย

**หมู่บ้าน**
ตำบลห้วยทรายแบ่งออกเป็น 5 หมู่บ้าน ดังนี้- หมู่ที่ 1 บ้านอ้อย- หมู่ที่ 2 บ้านหนองปลามัน- หมู่ที่ 3 บ้านห้วยทราย- หมู่ที่ 4 บ้านแม่แอน- หมู่ที่ 5 บ้านหัวฝาย

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลห้วยทราย-  ข้อมูลตำบลห้วยทราย อำเภอแม่ริม เชียงใหม่ date=2019-10-17  ที่ ไทยตำบล
ห้วยทราย
ห้วยทราย
หมวดหมู่:อำเภอแม่ริม
Chlamydacanthus

Chlamydacanthus เป็นสกุลพืชดอกที่อยู่ในวงศ์เหงือกปลาหมอ
ถิ่นกำเนิดของมันคือแอฟริกาเขตร้อนทางตะวันออกและมาดากัสการ์
สปีชีส์:
*Chlamydacanthus euphorbioides Lindau
*Chlamydacanthus lindavianus H.J.P.Winkl.
*Chlamydacanthus rupestris (Nees) Govaerts

**อ้างอิง**
หมวดหมู่:Acanthaceae
หมวดหมู่:วงศ์เหงือกปลาหมอ
หมวดหมู่:พืชดอก
ตำบลห้วยทราย (อำเภอสันกำแพง)

ห้วยทราย เป็นตำบลของอำเภอสันกำแพง จังหวัดเชียงใหม่ ใน พ.ศ. 2563 ตำบลนี้มีประชากร 5,964 คน โดยแบ่งออกเป็น 8 หมู่บ้าน ทั้งพื้นที่ของตำบลอยู่ในเขตเทศบาลตำบลห้วยทราย

**หมู่บ้าน**
ตำบลห้วยทรายแบ่งออกเป็น 8 หมู่บ้าน ดังนี้- หมู่ที่ 1 บ้านแม่ตาด- หมู่ที่ 2 บ้านหนองแสะ- หมู่ที่ 3 บ้านล้านตอง- หมู่ที่ 4 บ้านสันข้าวแคบกลาง- หมู่ที่ 5 บ้านหม้อ- หมู่ที่ 6 บ้านดอยซิว- หมู่ที่ 7 บ้านป่าตึง- หมู่ที่ 8 บ้านห้วยทราย

**อ้างอิง**

**แหล่งข้อมูลอื่น**
  เว็บไซต์เทศบาลตำบลห้วยทราย-  ข้อมูลตำบลห้วยทราย อำเภอสันกำแพง เชียงใหม่ date=2019-10-17  ที่ ไทยตำบล
ห้วยทราย
ห้วยทราย
ห้วยทราย
ตำบลหนองแฝก

หนองแฝก เป็นตำบลของอำเภอสารภี จังหวัดเชียงใหม่ ใน พ.ศ. 2563 ตำบลนี้มีประชากร 5,956 คน มีพื้นที่ 8.8 ตารางกิโลเมตร โดยแบ่งออกเป็น 9 หมู่บ้าน ทั้งพื้นที่ของตำบลอยู่ในเขตเทศบาลตำบลหนองแฝก

**หมู่บ้าน**
ตำบลหนองแฝกแบ่งออกเป็น 9 หมู่บ้าน ดังนี้- หมู่ที่ 1 บ้านหนองสี่แจ่ง- หมู่ที่ 2 บ้านสันป่าสัก- หมู่ที่ 3 บ้านหนองแฝกหลวง- หมู่ที่ 4 บ้านหนองแฝกป่าคา- หมู่ที่ 5 บ้านหนองแฝก- หมู่ที่ 6 บ้านกู่แดง- หมู่ที่ 7 บ้านกู่แดง- หมู่ที่ 8 บ้านสันป่าเดื่อ- หมู่ที่ 9 บ้านสันป่าสัก

**อ้างอิง**

**แหล่งข้อมูลอื่น**
  เว็บไซต์เทศบาลตำบลหนองแฝก date=2019-09-10 -  ข้อมูลตำบลหนองแฝก อำเภอสารภี เชียงใหม่ date=2019-10-17  ที่ ไทยตำบล
หนองแฝก
Chionocharis

Chionocharis เป็นสกุลพืชดอกที่อยู่ในวงศ์หญ้างวงช้าง
ถิ่นกำเนิดของมันคือเทือกเขาหิมาลัยไปจนถึงประเทศจีน
สปีชีส์:- Chionocharis hookeri (C.B.Clarke) I.M.Johnst. 

**อ้างอิง**
หมวดหมู่:Boraginaceae
หมวดหมู่:วงศ์หญ้างวงช้าง
หมวดหมู่:พืชดอก
Chileranthemum

Chileranthemum เป็นสกุลพืชดอกที่อยู่ในวงศ์เหงือกปลาหมอ
ถิ่นกำเนิดของมันคือเม็กซิโกถึงเอลซัลวาดอร์
สปีชีส์:
*Chileranthemum lottiae T.F.Daniel
*Chileranthemum pyramidatum (Lindau) T.F.Daniel
*Chileranthemum trifidum Oerst.

**อ้างอิง**
หมวดหมู่:Acanthaceae
หมวดหมู่:วงศ์เหงือกปลาหมอ
หมวดหมู่:พืชดอก
Chieniodendron

Chieniodendron เป็นสกุลพืชดอกที่อยู่ในวงศ์กระดังงา
ถิ่นกำเนิดของมันคือจีนตอนใต้ไปจนถึงเวียดนาม
สปีชีส์:- Chieniodendron hainanense (Merr.) Y.Tsiang & P.T.Li 

**อ้างอิง**
หมวดหมู่:Annonaceae
หมวดหมู่:วงศ์กระดังงา
หมวดหมู่:พืชดอก
Chiangiodendron

Chiangiodendron เป็นสกุลพืชดอกที่อยู่ในวงศ์มณเฑียรทอง
ถิ่นกำเนิดของมันคือสาธารณรัฐแอฟริกาใต้
สปีชีส์:- Chiangiodendron mexicanum Wendt 

**อ้างอิง**
หมวดหมู่:Scrophulariaceae
หมวดหมู่:วงศ์มณเฑียรทอง
หมวดหมู่:พืชดอก
Chenopodiopsis

Chenopodiopsis เป็นสกุลพืชดอกที่อยู่ในวงศ์มณเฑียรทอง
ถิ่นกำเนิดของมันคือสาธารณรัฐแอฟริกาใต้
สปีชีส์:
*Chenopodiopsis chenopodioides (Diels) Hilliard
*Chenopodiopsis hirta (L.f.) Hilliard
*Chenopodiopsis retrorsa Hilliard

**อ้างอิง**
หมวดหมู่:Scrophulariaceae
หมวดหมู่:วงศ์มณเฑียรทอง
หมวดหมู่:พืชดอก
Chenolea

Chenolea เป็นสกุลพืชดอกที่อยู่ในวงศ์บานไม่รู้โรย
ถิ่นกำเนิดของมันคือแอฟริกาตอนใต้
สปีชีส์:
*Chenolea convallis Snijman & J.C.Manning
*Chenolea diffusa Thunb.

**อ้างอิง**
หมวดหมู่:Amaranthaceae
หมวดหมู่:วงศ์บานไม่รู้โรย
หมวดหมู่:พืชดอก
Chelonanthus

Chelonanthus เป็นสกุลพืชดอกที่อยู่ในวงศ์ดอกหรีดเขา
ถิ่นกำเนิดอยู่ในบริเวณเขตร้อนของทวีปอเมริกา
สปีชีส์:
*Chelonanthus hamatus Lepis
*Chelonanthus longistylus (J.G.M.Pers. & Maas) Struwe & V.A.Albert
*Chelonanthus matogrossensis (J.G.M.Pers. & Maas) Struwe & V.A.Albert
*Chelonanthus pterocaulis Lepis
*Chelonanthus purpurascens (Aubl.) Struwe, S.Nilsson & V.A.Albert

**อ้างอิง**
หมวดหมู่:วงศ์ดอกหรีดเขา
หมวดหมู่:พืชดอก
Cheirolaena

Cheirolaena เป็นสกุลพืชดอกที่อยู่ในวงศ์ชบา
ถิ่นกำเนิดของมันคือมาดากัสการ์
สปีชีส์:- Cheirolaena linearis Benth. & Hook.f. 

**อ้างอิง**
หมวดหมู่:Malvaceae
หมวดหมู่:วงศ์ชบา
หมวดหมู่:พืชดอก
Cheilophyllum

Cheilophyllum เป็นสกุลพืชดอกที่อยู่ในวงศ์เทียนเกล็ดหอย
ถิ่นกำเนิดอยู่บริเวณภูมิภาคแคริบเบียน
สปีชีส์:
*Cheilophyllum dentatum Urb.
*Cheilophyllum jamaicense Pennell
*Cheilophyllum macranthum Urb.
*Cheilophyllum marginatum Pennell
*Cheilophyllum micranthum Urb.
*Cheilophyllum microphyllum Pennell
*Cheilophyllum radicans (Griseb.) Pennell
*Cheilophyllum sphaerocarpum Urb.

**อ้างอิง**
หมวดหมู่:วงศ์เทียนเกล็ดหอย
หมวดหมู่:พืชดอก
Cheiloclinium

Cheiloclinium เป็นสกุลพืชดอกที่อยู่ในวงศ์กระทงลาย
ถิ่นกำเนิดของมันคือทวีปอเมริกาเขตร้อน
สปีชีส์:
*Cheiloclinium anomalum Miers
*Cheiloclinium articulatum (A.C.Sm.) A.C.Sm.
*Cheiloclinium belizense (Standl.) A.C.Sm.
*Cheiloclinium cognatum (Miers) A.C.Sm.
*Cheiloclinium diffusiflorum (Miers) A.C.Sm.
*Cheiloclinium habropodum A.C.Sm.
*Cheiloclinium hippocrateoides (Peyr.) A.C.Sm.
*Cheiloclinium klugii A.C.Sm.
*Cheiloclinium neglectum A.C.Sm.
*Cheiloclinium obtusum A.C.Sm.
*Cheiloclinium pedunculatum (A.C.Sm.) A.C.Sm.
*Cheiloclinium puberulum Lombardi
*Cheiloclinium schwackeanum Loes.
*Cheiloclinium serratum (Cambess.) A.C.Sm.

**อ้างอิง**
หมวดหมู่:Celastraceae
หมวดหมู่:วงศ์กระทงลาย
หมวดหมู่:พืชดอก
เหวิน จฺวิ้นฮุย

เหวิน จฺวิ้นฮุย (文俊辉; 문준휘; เกิด 10 มิถุนายน ค.ศ. 1996) เป็นที่รู้จักในชื่อ จุน (준) เป็นนักร้อง นักแสดง นักแต่งเพลงชาวจีนที่อยู่ในเกาหลีใต้ เขาเป็นสมาชิกของบอยแบนด์เกาหลีใต้เซเวนทีน และหน่วยย่อยที่รู้จักกันในชื่อ "เพอร์ฟอร์มันซ์ยูนิต" ในสังกัดเพลดิสเอนเตอร์เทนเมนต์
ก่อนเข้าร่วมวงเซเวนทีน จุนเคยเป็นนักแสดงเด็กที่แสดงในภาพยนตร์หลายเรื่องรวมถึง เดอะพายด็อก (2006) ซึ่งเขาได้รับรางวัลเหรียญรางวัลสาขานักแสดงหน้าใหม่ยอดเยี่ยมของสมาคมผู้กำกับภาพยนตร์ฮ่องกง และเรื่อง ยิปมัน 3 เปิดตำนานปรมาจารย์หมัดหย่งชุน (2010)

**อ้างอิง**
หมวดหมู่:นักร้องชายชาวเกาหลีใต้
หมวดหมู่:นักร้องเคป็อป
หมวดหมู่:สมาชิกของเซเวนทีน (วงดนตรี)
หมวดหมู่:ศิลปินสังกัดเพลดิสเอนเตอร์เทนเมนต์
ดิเอต

สฺวี หมิงฮ่าว (徐明浩; 서명호; เกิด 7 พฤศจิกายน ค.ศ. 1997) หรือเป็นที่รู้จักในชื่อ  (The8) เป็นนักร้อง นักแต่งเพลงชาวจีนที่อาศัยอยู่ในเกาหลีใต้ เขาเป็นสมาชิกของบอยแบนด์เกาหลีใต้ เซเวนทีน และเพอร์ฟอร์แมนซ์ยูนิต ในปี 2019 เขารับหน้าที่เป็นผู้ฝึกสอนเต้นร่วมกับโจลิน ช่าย ในรายการเซอร์ไววัล ไอดอลโปรดิวเซอร์ 2 ของจีน
ในปี 2021 ได้ออกเพลงเดี่ยวที่มีชื่อว่า Side By Side

**อ้างอิง**
หมวดหมู่:นักร้องชายชาวจีน
หมวดหมู่:นักร้องเคป็อปชาวจีน
หมวดหมู่:นักร้องจากมณฑลหลิวหนิง
หมวดหมู่:สมาชิกของเซเวนทีน (วงดนตรี)
หมวดหมู่:ศิลปินสังกัดเพลดิสเอนเตอร์เทนเมนต์
พู ซึง-กวัน

(부승관; เกิด 16 มกราคม ค.ศ. 1998) หรือเป็นที่รู้จักในชื่อ ซึงกวัน เป็นนักร้อง นักแต่งเพลงชาวเกาหลีใต้ เป็นที่รู้จักในฐานะสมาชิกของบอยแบนด์เกาหลีใต้ เซเวนทีน ภายใต้สังกัดเพลดิสเอนเตอร์เทนเมนต์
ในปี 2018 เขาได้รับคัดเลือกแสดงในรายการทอล์กโชว์ Unexpected Q ซึ่งทำให้เขาได้รับรางวัลหน้าใหม่ (เพลงและการพูด) จากเอ็มบีซีเอนเตอร์เทนเมนต์อะวอดส์ และเป็นสมาชิกในรายการทางช่องทีวีเอ็น พริซันไลฟ์ออฟฟูลส์

**อ้างอิง**
หมวดหมู่:นักร้องป็อปชายชาวเกาหลีใต้
หมวดหมู่:สมาชิกของเซเวนทีน (วงดนตรี)
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
มิกซีดีมา

มิกซีดีมา (Myxedema) หรือปรากฏบัญญัติคำว่า การบวม น้ำคั่งอยู่ตามเยื่อต่าง ๆ; อาการบวมไปทั้งตัว; มิกซีดีมา; ต่อมไทรอยด์พร่อง; โรคต่อมธัยรอยด์หย่อนสมรรถภาพ; มิย์กซีดีมา เป็นคำที่ปรากฏใช้ทั่วไปกับภาวะฮอร์โมนไทรอยด์ต่ำรุนแรง อย่างไรก็ตาม ปรากฏใช้คำนี้เพื่ออธิบายความเปลี่ยนแปลงทางผิวหนังที่เกิดขึ้นในภาวะฮอร์โมนไทรอยด์สูง และที่พบ (ได้ยาก) ในกรณีปฏิทรรศน์ที่เกิดจากภาวะไทรอยด์ต่ำที่มีการสะสมของสารจำพวกมิวโคพอลีแซคคาไรด์ในชั้นเดอร์มิส ซึ่งทำให้เกิดการบวมเฉพาะบริเวณ หนึ่งในอาการแสดงของมิกซีดีมาที่ปรากฏในขาคือพรีทิเบียลมิกซีดีมา อาการเด่นของโรคเกรฟส์ โรคภูมิคุ้มกันตนเองที่ก่อให้เกิดภาวะฮอร์โมนไทรอยด์สูง มิกซีดีมาอาจปรากฏได้ในโรคอื่น ๆ ของภาวะฮอร์โมนไทรอยด์ต่ำแบบอื่น ๆ เช่น ไทรอยด์อักเสบฮาชิโมโตะ
คำว่า myxedema มาจาก μύξα แปลว่า 'เมือก' หรือ 'สารคล้ายสไลม์' และ ὁοίδημα แปลว่า "อักเสบ" บางทีอาจเรียกว่าการบวมแบบกดไม่บุ๋ม (nonpitting edema) เพื่อให้ตรงข้ามกับ การบวมแบบบุ๋ม
มิกซีดีมาปรากฏความชุกในผู้หญิงสูงกว่าในผู้ชาย

**การวินิจฉัย**
การวินิจฉัยมิกซีดีมามักจะทำด้วยเหตุผลทางคลินิกเพียงอย่างเดียว ลักษณะอาการคือ อ่อนแรง แพ้อากาศหนาว ความคิดและการเคลื่อนไหวร่างกายเชื่องช้า ผิวแห้งโดยเฉพาะบริเวณใบหน้า และเสียงแหบ ผลลัพธ์ของการทดสอบไทรอกซินในซีรั่มทั้งหมดและการทดสอบดัชนีไทรอกซินอิสระมักจะยืนยันการวินิจฉัยได้

**อ้างอิง**

**แหล่งข้อมูลอื่น**
 มิกซีดีมา
หมวดหมู่:โรคผิวหนังที่สัมพันธ์กับต่อมไร้ท่อ
พิมพ์พร พรพฤฒิพันธุ์

พิมพ์พร พรพฤฒิพันธุ์ (เกิด 27 พฤษภาคม พ.ศ. 2521) ปอย เป็นสมาชิกสภาผู้แทนราษฎรจังหวัดเพชรบูรณ์ สังกัดพรรคพลังประชารัฐ และอดีตรองประธานสภาองค์การบริหารส่วนจังหวัดเพชรบูรณ์

**ประวัติ**
พิมพ์พร เกิดเมื่อวันที่ 27 พฤษภาคม พ.ศ. 2521 ที่ตำบลในเมือง อำเภอเมือง จังหวัดเพชรบูรณ์ เป็นบุตรนายวินัย พรพฤฒิพันธุ์ อดีตประธานสภาองค์การบริหารส่วนจังหวัดเพชรบูรณ์ และนางวิไล เพชรพิบูลย์ไทย และเป็นหลานสาวนายวิจิตร พรพฤฒิพันธุ์ อดีต สส. เพชรบูรณ์ 2 สมัย และน้องสาวอภิวุฒิ พรพฤฒิพันธุ์ รองนายกองค์การบริหารส่วนจังหวัดเพชรบูรณ์ 
สำเร็จการศึกษาระดับปริญญาตรี บัญชีบัณฑิต จากจุฬาลงกรณ์มหาวิทยาลัย กับระดับปริญญาโท Master of Business Administration จาก Golden Gate University ประเทศสหรัฐอเมริกา และรัฐศาสตร์มหาบัณฑิต สาขาการเมืองการปกครอง จาก มหาวิทยาลัยธรรมศาสตร์ 

**งานการเมือง**
พิมพ์พร เข้าสู่การเมืองโดยเป็นรองประธานสภาองค์การบริหารส่วนจังหวัดเพชรบูรณ์ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยเอาชนะนายวิจิตร ผู้เป็นอาของตนเอง ที่สังกัดพรรคชาติไทยพัฒนา และนายสุทัศน์ จันทร์แสงศรี จากพรรคเพื่อไทยไปได้ 
และในการเลือกตั้งปี พ.ศ. 2566 ก็ได้รับเลือกตั้งเป็นสมาชิกสภาผู้แทนราษฎรเป็นสมัยที่ 2 ได้สำเร็จ และยังได้รับแต่งตั้งเป็นรองประธานคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎร คนที่ 3 อีกด้วย

**สมาชิกสภาผู้แทนราษฎร**
พิมพ์พร พรพฤฒิพันธุ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบูรณ์ สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเพชรบูรณ์ สังกัดพรรคพลังประชารัฐ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองเพชรบูรณ์
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดเพชรบูรณ์
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:นักการเมืองพรรคพลังประชารัฐ
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
นิพันธ์ ศิริธร

นิพันธ์ ศิริธร (เกิด 4 กรกฎาคม พ.ศ. 2499) อดีตสมาชิกสภาผู้แทนราษฎรจังหวัดตรัง 1 สมัย และประธานคณะกรรมาธิการการป้องกันปราบปรามการฟอกเงินและยาเสพติด ใน สภาผู้แทนราษฎรไทย ชุดที่ 25

**ประวัติ**
นิพันธ์ ศิริธร เกิดเมื่อวันที่ 4 กรกฎาคม พ.ศ. 2499 เป็นชาวอำเภอกงหรา จังหวัดพัทลุง สำเร็จการศึกษา ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง และ พัฒนบริหารศาสตรมหาบัณฑิต ทางรัฐประศาสนศาสตร์ จาก สถาบันบัณฑิตพัฒนบริหารศาสตร์ 

**การทำงาน**
นิพันธ์ เคยรับราชการในจังหวัดตรัง ไล่ไปตั้งแต่นายอำเภอรัษฎา, นายอำเภอกันตัง, นายอำเภอเมืองตรัง, ปลัดจังหวัดตรัง และ รองผู้ว่าราชการจังหวัดตรัง ใน พ.ศ. 2559

**งานการเมือง**
นิพันธ์ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยเอาชนะนายแพทย์สุกิจ อัถโถปกรณ์ อดีต ส.ส. ตรัง 3 สมัย จากพรรคประชาธิปัตย์ ไปแค่ 1,084 คะแนน

**สมาชิกสภาผู้แทนราษฎร**
นิพันธ์ ศิริธร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดตรัง สังกัดพรรคพลังประชารัฐ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอกงหรา
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดพัทลุง
หมวดหมู่:สมาชิกสภาผู้แทนราษฎรจังหวัดตรัง
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
การกีดขวางคลองสุเอซ พ.ศ. 2564

เมื่อวันที่ 23 มีนาคม 2564 07:40 น. ตามเวลามาตรฐานอียิปต์ (EGY; UTC+2) เอเวอร์กิฟเวน เรือบรรทุกตู้สินค้าระดับทอง ของบริษัทเอเวอร์กรีน แล่นเกยตื้นในคลองสุเอซ ประเทศอียิปต์ เรือมีความยาว 400 เมตร (1,300 ฟุต) ถูกพายุทรายพัดถล่ม และมีลมแรงถึง 74 กิโลเมตรต่อชั่วโมง (40 นอต; 46 ไมล์ต่อชั่วโมง) ทำให้เรือเบนออกนอกเส้นทาง และเกยตื้นที่ริมฝั่งคลอง โดยติดคาอยู่กับที่ ทำให้กีดขวางคลองและกันเรือลำอื่นไม่ให้ผ่านได้
ในวันถัดจากการเกยตื้น เรืออีกอย่างน้อย 15 ลำถูกตรึงไว้ที่จุดจอดทอดสมอ และอย่างน้อย 237 ลำกำลังเข้าแถวคอยผ่านคลองระหว่างรอแก้ไขสถานการณ์ การกีดขวางเกิดขึ้นตอนใต้ของคลองส่วนที่มีสองร่องน้ำ จึงไม่มีทางที่เรือลำอื่นจะผ่านไปได้

**อ้างอิง**

**แหล่งข้อมูลอื่น**
  Live global map of marine traffic
หมวดหมู่:พ.ศ. 2564
หมวดหมู่:เรือเกยตื้น
หมวดหมู่:คลองสุเอซ
หมวดหมู่:อุบัติเหตุทางทะเลใน พ.ศ. 2564
เขตรึฮ์เซ็ยแกว

เขตรึฮ์เซ็ยแกว (ខណ្ឌប្ញស្សីកែវ, "เขตไผ่แก้ว") เป็นเขตหนึ่งของกรุงพนมเปญ ประเทศกัมพูชา มีประชากร 274,861 คน นับเป็นย่านชานเมืองด้านตะวันออกเฉียงเหนือของตัวเมืองพนมเปญ ทอดตัวยาวจากแม่น้ำโตนเลสาบทางทิศตะวันออก จรดเขตแซนซกทางทิศตะวันตก และเป็นเขตที่มีประชากรอาศัยอยู่มากที่สุดในพนมเปญ

**การแบ่งเขตการปกครอง**
พ.ศ. 2541 เขตรึฮ์เซ็ยแกวประกอบด้วยแขวง 12 แขวง มีประชากร 180,076 คน ครั้นช่วง พ.ศ. 2551–2552 มีการแยกแขวงจำนวนสามแขวง ได้แก่ แขวงขมูญ, ภนุมปึญ-ทเม็ย และตึกทลา ไปจัดตั้งเป็นเขตแซนซก ใน พ.ศ. 2551 เขตรึฮ์เซ็ยแกวเหลือแขวงในปกครองเก้าแขวง กับประชากร 175,295 คน
ต่อมา พ.ศ. 2553 มีการโอนบ้านบักเคียงและบ้านเกาะดาจจากอำเภอมุขก็อมปุล จังหวัดกันดาลมาขึ้นกับเขตรึฮ์เซ็ยแกว ใน พ.ศ. 2556 มีการแยกแขวงจำนวนสามแขวงคือ แขวงจโรยจังวาร์ แพรกเลียบ และแพรกตาเสก ไปจัดตั้งเป็นเขตจโรยจังวาร์ เขตรึฮ์เซ็ยแกวจึงเหลือเขตการปกครองอยู่หกแขวง และ พ.ศ. 2559 แขวงตวลสังแกถูกแยกออกเป็นสองแขวงคือ แขวงตวลสังแกที่ 1 และแขวงตวลสังแกที่ 2
ปัจจุบันเขตรึฮ์เซ็ยแกวแบ่งเขตการปกครองออกเป็น 7 แขวง กับ 30 หมู่บ้าน ดังนี้

**อ้างอิง**
รึฮ์เซ็ยแกว
แม่แบบ:Maplink/styles-multi.css

/* Force labels to appear under maps */
.mapframe-multi-container > label:first-of-type {
	clear:both;
}
/* Remove padding/margin from floated mapframes- (is already added to container when needed)
*/
.mapframe-multi-container a.mw-kartographer-container.floatright,
.mapframe-multi-container a.mw-kartographer-container.floatleft,
.mapframe-multi-container div.mw-kartographer-container.tright,
.mapframe-multi-container div.mw-kartographer-container.tleft {
	padding: 0 0 0 0;
	margin: 0 0 0 0;
}
บิบาปิญญาตา (วิดีโอเกม)

บิบาปิญญาตา (Viva Piñata) เป็นวิดีโอเกมแนวจำลองชีวิตในปี 2006 ที่พัฒนาโดยแรร์ และจัดจำหน่ายโดยโดยไมโครซอฟท์เกมสตูดิโอส์สำหรับเอกซ์บอกซ์ 360 ตัวเกมจะให้ผู้เล่นวนเวียนไปที่สวนที่ถูกทอดทิ้งในเกาะปีญาตา ซึ่งรูปแบบต่าง ๆ ของปิญญาตาที่ขึ้นอยู่กับสัตว์จะต้องได้รับการผสมพันธุ์ ในขณะที่ป้องกันไม่ให้ผู้บุกรุกเข้ามาก่อกวน โครงการนี้ดำเนินการโดย Gregg Mayles และทีมงานเบื้องหลังซีรีส์ แบนโจ-คาซูอี โดยสร้างมาจากแนวคิดของทิม สแตมเปอร์ ผู้ร่วมก่อตั้งแรร์ ไมโครซอฟท์ต้องการให้เกมนี้กลายเป็นแฟรนไชส์หลักสำหรับแพลตฟอร์มและพัฒนารายการโทรทัศน์พ่วงขายเพื่อผูกเข้ากับชุดเกมนี้ บิบาปิญญาตา วางจำหน่ายในเดือนพฤศจิกายน 2006
ตัวเกมได้รับกระแสวิจารณ์ในเชิงบวกจากนักวิจารณ์ซึ่งยกย่องกราฟิก คัลเลอร์แพลเลท และปิญญาตาหลากหลายประเภท นักวิจารณ์ไม่ชอบการหยุดเล่นบ่อยเกินไปที่เกิดจากการบันทึกเกมอัตโนมัติ ตัวเกมเวอร์ชันไมโครซอฟท์ วินโดวส์ที่พัฒนาโดย Climax Group ได้วางจำหน่ายในเดือนพฤศจิกายน 2007 ตัวเกมเป็นการเริ่มต้นชุดเกม บิบาปิญญาตา โดยมีทั้งเกมภาคต่อโดยตรงและเวอร์ชันพกพาที่วางจำหน่ายในปี 2008  ต่อมา บิบาปิญญาตา เป็นหนึ่งในเกมที่รวมอยู่ในชุดเกม แรร์รีเพลย์ ของแรร์สำหรับเอกซ์บอกซ์วันในปี 2015

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:เกมไมโครซอฟท์
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับวินโดวส์
การ์โลส กัวดรัส

การ์โลส โรเบร์โต กัวดรัส กิโรอา (สเปน : Carlos Roberto Cuadras Quiroa) นักมวยสากลชาวเม็กซิโก

**เกียรติประวัติ**
มวยสากลสมัครเล่น
**เหรียญทอง แพนอเมริกันเกมส์ 2007 รุ่นแบนตัมเวท 
*มวยสากลอาชีพ
*แชมป์ WBC Youth Intercontinental รุ่นซูเปอร์ฟลายเวท
**ชิง, 20 กุมภาพันธ์ 2553 ชนะทีเคโอ โอสวัลโด โรดริเกซ (MEX) ยก 5 ที่เมริดา, ประเทศเม็กซิโก
*แชมป์ WBC Continental Americas รุ่นซูเปอร์ฟลายเวท
**ชิง, 24 กันยายน 2554 ชนะทีเคโอ โจนิ การ์ซิอา (MEX) ยก 2 ที่เม็กซิโกซิตี, ประเทศเม็กซิโก
*แชมป์ WBC Silver รุ่นซูเปอร์ฟลายเวท
**ชิง, 29 กันยายน 2555 ชนะทีเคโอ โรนัลด์ โอร์เตกา บาร์เรรา (COL) ยก 7 ที่เอร์โมซิโย, ประเทศเม็กซิโก
**ป้องกันครั้งที่ 1, 24 พฤศจิกายน​ 2555 ชนะคะแนน เฟอร์นันโด ลูมากัด (PHI) ที่เม็กซิโกซิตี, ประเทศเม็กซิโก
**ป้องกันครั้งที่ 2, 2 มีนาคม 2556 ชนะทีเคโอ บิกตอร์ ซาเลตา (MEX) ยก 7 ที่ริโอบราโบ, ประเทศเม็กซิโก
*แชมป์โลก WBC รุ่น​ซูเปอร์ฟลายเวท
**ชิง, 31 พฤษภาคม 2557 ชนะคะแนนโดยเทคนิค ศรีสะเกษ ศ.รุ่งวิสัย (THA) ยก 8 ที่เม็กซิโกซิตี, ประเทศเม็กซิโก
**ป้องกันครั้งที่ 1, 20 กันยายน 2557 เสมอโดยเทคนิค โฆเซ ซัลกาโด (MEX) ยก 4 ที่กัวมูชิล, ประเทศเม็กซิโก
**ป้องกันครั้งที่ 2, 13 พฤศจิกายน​ 2557 ชนะทีเคโอ มาร์วิน มาเบต (PHI) ยก 6 ที่วอชิงตัน ดี.ซี., สหรัฐ
**ป้องกันครั้งที่ 3, 4 เมษายน 2558 ชนะคะแนน ลุยส์ กอนเซบซิโอน (PAN) ที่เมเตเปก, ประเทศเม็กซิโก
**ป้องกันครั้งที่ 4, 15 สิงหาคม 2558 ชนะทีเคโอ ดิซอน โฟลเรส (NCA) ยก 5 ที่กัวมูชิล, ประเทศเม็กซิโก
**ป้องกันครั้งที่ 5, 28 พฤศจิกายน​ 2558 ชนะคะแนน โคกิ เอโต (JPN) ที่เซนได, ประเทศญี่ปุ่น
**ป้องกันครั้งที่ 6, 23 เมษายน 2559 ชนะอาร์ทีดี ริชี เมปรานัม (PHI) ยก 8 ที่โลส โมชิส, ประเทศเม็กซิโก
**เสียแชมป์ 10 กันยายน 2559, แพ้คะแนน โรมัน กอนซาเลซ (NCA) ที่อิงเกิลวูด, สหรัฐ
*แชมป์เงา WBC รุ่นแบนตัมเวท
**ชิง, 18 สิงหาคม 2561 ชนะคะแนนโดยเทคนิค ริการ์โด นุญเญซ (PAN) ยก 7 ที่โลส โมชิส, ประเทศเม็กซิโก
*เคยชิงแชมป์ต่อไปนี้แต่ไม่สำเร็จ
**ชิงแชมป์ WBC Silver รุ่นซูเปอร์ฟลายเวท, 24 กุมภาพันธ์ 2561 แพ้คะแนน แม็กวิลิอัม อาโรโย (PUR) ที่อิงเกิลวูด, สหรัฐ
**ชิงแชมป์โลก WBC และเดอะริงรุ่นซูเปอร์ฟลายเวท, 23 ตุลาคม 2563 แพ้ทีเคโอ ฆวน ฟรันซิสโก เอสตราดา (MEX) ยก 11 ที่เม็กซิโกซิตี, ประเทศเม็กซิโก
**ชิงแชมป์โลก WBC รุ่นซูเปอร์ฟลายเวท (ที่ว่าง),5 กุมภาพันธ์ 2565 แพ้คะแนน เจสซี โรดริเกซ ฟรานโก (USA) ที่ฟีนิกซ์, สหรัฐ

**อ้างอิง**



**แหล่งข้อมูลอื่น**
 สถิติการชก boxrec.com - วิดีโอการชกของการ์โลส กัวดรัส
หมวดหมู่:นักมวยสากลชาวเม็กซิโก
หมวดหมู่:นักมวยสากลสมัครเล่นชาวเม็กซิโก
หมวดหมู่:แชมป์เงา WBC
หมวดหมู่:แชมป์โลก WBC
หมวดหมู่:บุคคลจากรัฐซินาโลอา
กลุ่มอาการวอเตอร์เฮาส์–ฟริเดอริกเซน

กลุ่มอาการวอเตอร์เฮาส์–ฟริเดอริกเซน (Waterhouse–Friderichsen syndrome; WFS) เป็นอาการของต่อมหมวกไตล้มเหลวเหตุเลือดออกภายใน โดยทั่วไปเกิดจากการติดเชื้อแบคทีเรียระดับรุนแรง โดยเฉพาะเชื้อ Neisseria meningitidis การติดเชื้อแบคทีเรียนำไปสู่ภาวะเลือดออกภายในต่อมหมวกไตหนึ่งข้างหรือส่วนใหญ่ทั้งคู่
โรคนี้ตั้งชื่อตามแพทย์ชาวอังกฤษ รูเพิร์ด วอเทอร์เฮาส์ (1873–1958) และกุมารแพทย์ชาวเดนมาร์ก คาร์ล ฟริดริคเซิน (1886–1979) ผู้เรียบเรียงงานศึกษาเกี่ยวกับโรคนี้จากงานเขียนที่มีก่อนหน้า

**อ้างอิง**

**แหล่งข้อมูลอื่น**
หมวดหมู่:โรคติดเชื้อแบคทีเรีย
หมวดหมู่:กลุ่มอาการ
หมวดหมู่:โรคของต่อมหมวกไต
โบสถ์นักบุญยอแซฟ (พนมเปญ)

โบสถ์นักบุญยอแซฟ พนมเปญ (ព្រះវិហារសន្តយ៉ូសែប, พรฺะวิหารฺสนตฺยูแสบ) เป็นโบสถ์คริสต์แห่งหนึ่ง ตั้งอยู่แขวงตวลสังแกที่ 1 เขตรึฮ์เซ็ยแกว กรุงพนมเปญ ประเทศกัมพูชา เดิมที่นี่เคยเป็นสำนักเซมินาร์ ก่อนที่เปลี่ยนเป็นโบสถ์ เพราะเนื่องจากการที่โบสถ์คริสต์ในพนมเปญถูกเขมรแดงทำลายจนสิ้น และทุกวันนี้ยังไม่มีโบสถ์ใดในพนมเปญที่จะสามารถรองรับศาสนิกชนได้อย่างเหมาะสม ที่นี่จึงกลายเป็นโบสถ์หลักของกรุงพนมเปญจนถึงปัจจุบัน
สัตบุรุษของโบสถ์นี้ ส่วนใหญ่เป็นชาวกัมพูชาเชื้อสายเวียดนามร้อยละ 70–80 แต่บาทหลวงตกลงที่จะใช้ภาษาเขมรในการประกอบพิธีกรรมเป็นหลัก หากถวายมิสซาด้วยภาษาอื่น จะใช้อาคารโบสถ์น้อยสำหรับประกอบพิธีกรรมทางศาสนาแทน

**อ้างอิง**

**แหล่งข้อมูลอื่น**
 โบสถ์นักบุญยอแซฟ (พนมเปญ)
นักบุญยอแซฟ
หมวดหมู่:ศาสนสถานในพนมเปญ
หมวดหมู่:สิ่งก่อสร้างในเขตรึฮ์เซ็ยแกว
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2552

การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2552 เป็นการเลือกตั้งสมาชิกสภาผู้แทนราษฎรสุราษฎร์ธานี แทนที่ นายสุเทพ เทือกสุบรรณ ซึ่งลาออกจากตำแหน่ง

**ที่มา**
การเลือกตั้งซ่อมสมาชิกสภาผู้แทนราษฎรเขต 1 สุราษฎร์ธานี พ.ศ. 2552 เกิดขึ้นเนื่องจากนายสุเทพ เทือกสุบรรณ ส.ส. เดิมในพื้นที่จากการเลือกตั้งเมื่อปี พ.ศ. 2550 ของพรรคพรรคประชาธิปัตย์ลาออกจากตำแหน่งเดิมส่งผลให้ตำแหน่ง ส.ส. ในเขตนี้ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันอาทิตย์ที่ 30 สิงหาคม พ.ศ. 2552

**ผู้สมัคร**
การเปิดรับสมัครมีขึ้นในวันที่ 5 สิงหาคม พ.ศ. 2552 เป็นวันแรกโดยมีนายธานี เทือกสุบรรณเดินทางมาสมัครเพียงคนเดียวในวันนั้นจึงได้รับหมายเลข 1 ไป 

**ธานี เทือกสุบรรณ (1)**
นายธานี เทือกสุบรรณ ผู้สมัครจากพรรคประชาธิปัตย์ น้องชายนายสุเทพ เทือกสุบรรณ รองนายกรัฐมนตรีในรัฐบาลนายอภิสิทธิ์ เวชชาชีวะ

**สมพล วิชัยดิษฐ (2)**
นายสมพล วิชัยดิษฐ ผู้สมัครจากพรรคเพื่อไทย น้องชายนายยงยุทธ วิชัยดิษฐ หัวหน้าพรรคเพื่อไทยในขณะนั้น

**ผลการเลือกตั้ง**
เขตการเลือกตั้งที่ 1 ประกอบด้วยอำเภอเมืองสุราษฎร์ธานี อำเภอบ้านนาสาร อำเภอกาญจนดิษฐ์ อำเภอดอนสัก อำเภอเกาะสมุย อำเภอเกาะพะงัน และอำเภอเวียงสระ (ยกเว้นตำบลทุ่งหลวง) 

**ดูเพิ่ม**
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553

**อ้างอิง**
สุราษฎร์ธานี พ.ศ. 2552
สุราษฎร์ธานี เขต 1 พ.ศ. 2552
หมวดหมู่:การเลือกตั้งในจังหวัดสุราษฎร์ธานี
พันธบัตรสงคราม

ไฟล์:1847 $1,000 6% Loan .jpg|250px|thumb|พันธบัตรสงครามของสหรัฐ มูลค่า 1,000 ดอลลาร์ ตราขึ้นเมื่อค.ศ. 1847 เพื่อใช้เป็นทุนในสงครามเม็กซิโก–อเมริกา
ไฟล์:Austrian War Bond, item 1.jpg|250px|thumb|พันธบัตรสงครามของจักรวรรดิออสเตรียในสงครามโลกครั้งที่หนึ่ง มูลค่า 200 โครเนิน
พันธบัตรสงคราม (War bond) คือตราสารหนี้ประเภทหนึ่งซึ่งออกโดยรัฐบาลเพื่อเป็นเงินทุนสนับสนุนปฏิบัติการทางการทหารและค่าใช้จ่ายที่เกี่ยวข้องในยามศึกสงคราม พันธบัตรสงครามมีคุณสมบัติเหมือนตราสารหนี้ที่ออกโดยเอกชนทุกประการ สามารถซื้อขายโดยตรงหรือผ่านตลาดหุ้น อย่างไรก็ตาม พันธบัตรสงครามมักกำหนดผลตอบแทนต่ำกว่าตราสารหนี้ทั่วไป โดยชูเรื่องความรักชาติและการป้องกันชาติมาเป็นแรงจูงใจในการซื้อ พันธบัตรสงครามบางรุ่นไม่มีการจ่ายดอกเบี้ยด้วยซ้ำ แต่ขายโดยมีส่วนลดจากราคาหน้าตั๋ว
ประเทศที่เคยมีการออกพันธบัตรสงครามได้แก่ สหรัฐ, สหราชอาณาจักร, แคนาดา, เยอรมนี, ฝรั่งเศส, ออสเตรีย, ญี่ปุ่น เป็นต้น

**อ้างอิง**
หมวดหมู่:ตราสารหนี้
หมวดหมู่:คำศัพท์การทหาร
ฟุตบอลโลก 2022 รอบคัดเลือก โซนยุโรป – กลุ่ม ดี

การแข่งขัน ฟุตบอลโลก 2022 รอบคัดเลือก โซนยุโรป กลุ่ม ดี เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม ดี ประกอบไปด้วยห้าทีม: บอสเนียและเฮอร์เซโกวีนา, ฟินแลนด์, ฝรั่งเศส (แชมป์เก่า), คาซัคสถาน และ ยูเครน แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)

**ตารางคะแนน**

**แมตช์**
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก. เวลาคือ CET/CEST,refn|group=note|CET (UTC+1) สำหรับนัดจนถึงวันที่ 27 มีนาคม และตั้งแต่วันที่ 31 ตุลาคม (นัดที่ 1 และ 9–10), และ CEST (UTC+2) สำหรับนัดตั้งแต่วันที่ 28 มีนาคม ถึง 30 ตุลาคม พ.ศ. 2564 (นัดที่ 2–8). ตามรายชื่อโดยยูฟ่า (เวลาท้องถิ่น, if different, are in parentheses)
----
----
----
----
----
----
----
----
----

**ผู้ทำประตู**

**หมายเหตุ**

**อ้างอิง**

**แหล่งข้อมูลอื่น**
Official FIFA World Cup website
** Qualifiers – Europe date=2019-04-17 , FIFA.com- European Qualifiers, UEFA.com
กลุ่ม ดี
องค์การบริหารส่วนตำบลเขาชะเมา

องค์การบริหารส่วนตำบลเขาชะเมา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลห้วยทับมอญ อำเภอเขาชะเมา จังหวัดระยอง ได้รับการจัดตั้งเป็นองค์การบริหารส่วนตำบลห้วยทับมอญเมื่อวันที่ 3 มีนาคม พ.ศ. 2538
ต่อมาในวันที่ 19 กันยายน พ.ศ. 2556 กระทรวงมหาดไทยให้เปลี่ยนชื่อองค์การบริหารส่วนตำบลห้วยทับมอญ เป็นองค์การบริหารส่วนตำบลเขาชะเมา เนื่องจากตำบลห้วยทับมอญเป็นที่ตั้งของศูนย์ราชการของอำเภอเขาชะเมา และเพื่อให้สอดคล้องกับชื่อของอำเภอเขาชะเมา

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลเขาชะเมา date=2018-07-21 
เขาชะเมา
หมวดหมู่:อำเภอเขาชะเมา
ยูริปเทอริด

ยูริปเทอริด (Eurypterids) มักเรียกอย่างไม่เป็นทางการว่า แมงป่องทะเล (sea scorpion) เป็นกลุ่มของสัตว์ขาปล้องที่สูญพันธุ์ไปแล้ว อยู่ในอันดับ Eurypterida ยูริปเทอริดที่เก่าแก่ที่สุดที่รู้จักกันในช่วงดาร์ริวิเลียนของยุคออร์โดวิเชียนเมื่อ 467.3 ล้านปีก่อน คาดว่าสิ่งมีชีวิตกลุ่มนี้ปรากฏตัวครั้งแรกในยุคออร์โดวิเชียนตอนต้นหรือยุคแคมเบรียนตอนปลาย เนื่องจากจำนวนสปีชีส์ประมาณ 250 สปีชีส์ Eurypterida เป็นอันดับของเชลิเซอราตาในพาลีโอโซอิกที่มีความหลากหลายมากที่สุด หลังจากการปรากฏตัวของพวกมันในยุคออร์โดวิเชียน ยูริปเทอริดกลายเป็นส่วนประกอบหลักของสัตว์ทะเลในยุคไซลูเรียน ซึ่งเป็นยุคที่มีสปีชีส์ส่วนใหญ่ของยูริปเทอริดอยู่ สกุล Eurypterus ของยูริปเทอริดในยุคไซลูเรียนมีสัดส่วนมากกว่า 90% ของยูริปเทอริดทั้งหมดเท่าที่รู้จัก แม้ว่าสัตว์กลุ่มยังคงมีความหลากหลายในช่วงยุคดีโวเนียน แต่ยูริปเทอริดก็ได้รับผลกระทบอย่างมากจากเหตุการณ์การสูญพันธุ์ยุคดีโวเนียนตอนปลาย พวกมันลดจำนวนและความหลากหลายลงจนกระทั่งสูญพันธุ์ในช่วงเหตุการณ์การสูญพันธุ์ยุคเพอร์เมียน–ไทรแอสซิก (หรือก่อนหน้านั้นนี้ไม่นาน) เมื่อ 251.9 ล้านปีก่อน
แม้ว่าจะนิยมเรียกว่า "แมงป่องทะเล" แต่ยูริปเทอริดที่เก่าแก่ที่สุดเท่านั้นที่เป็นสัตว์ทะเล รุ่นต่อมาหลายรุ่นอาศัยอยู่ในน้ำกร่อยหรือน้ำจืดและไม่ใช่แมงป่องที่แท้จริง มีการศึกษาบางชิ้นชี้ให้เห็นว่ายูริปเทอริดมีระบบทางเดินหายใจแบบคู่ ซึ่งจะทำให้สามารถอยู่ในสภาพแวดล้อมบนบกได้ในเวลาสั้น ๆ ชื่อ Eurypterida มาจากคำภาษากรีกโบราณ εὐρύς (eurús) แปลว่า "กว้าง" และ πτερόν (pteron) แปลว่า "ปีก" หมายถึงคู่อวัยวะสำหรับว่ายน้ำที่มีพบอยู่กับหลายสปีชีส์ในกลุ่ม
ในกลุ่มยูริปเทอริดยังมีสัตว์ขาปล้องที่ใหญ่ที่สุดเท่าที่เคยมีมาซึ่งก็คือ Jaekelopterus ที่มีความยาวถึง 2.5 เมตร (8.2 ฟุต)2008 ยูริปเทอริดไม่ได้มีขนาดใหญ่เท่ากันทั้งหมดและสปีชีส์ส่วนใหญ่มีความยาวน้อยกว่า 20 เซนติเมตร (8 นิ้ว) ยูริปเทอริดที่เล็กที่สุดอย่าง Alkenopterus มีความยาวเพียง 2.03 เซนติเมตร (0.80 นิ้ว)2004 สามารถพบซากดึกดำบรรพ์ของยูริปเทอริดได้จากทุกทวีป ซากดึกดำบรรพ์ส่วนใหญ่มาจากแหล่งฟอสซิลในอเมริกาเหนือและยุโรป เนื่องจากสัตว์กลุ่มนี้อาศัยอยู่ในน่านน้ำรอบ ๆ และภายในมหาทวีปสมัยโบราณยูราเมริกา

**อ้างอิง**
หมวดหมู่:อันดับของเชลิเซอราตา
หมวดหมู่:ยูริปเทอริดา
พืชไม่มีท่อลำเลียง

สาหร่ายเป็นพืชไม่มีท่อลำเลียงชนิดหนึ่ง
พืชไม่มีท่อลำเลียง (Non-vascular plant) เป็นพืชที่ไม่มีระบบท่อลำเลียงซึ่งประกอบด้วยไซเลมและโฟลเอ็ม แม้ว่าพืชไม่มีท่อลำเลียงจะขาดเนื้อเยื่อเหล่านี้ แต่หลายพืชก็มีเนื้อเยื่อที่เรียบง่ายกว่าสำหรับขนส่งน้ำภายใน
พืชไม่มีท่อลำเลียงประกอบด้วยกลุ่มที่เกี่ยวข้องกันอย่างห่าง ๆ สองกลุ่ม: - ไบรโอไฟต์ - กลุ่มที่ไม่เป็นทางการที่นักอนุกรมวิธานปัจจุบันแยกจากพืชบนดินสามกลุ่ม Bryophyta (มอสส์), Marchantiophyta (ลิเวอร์เวิร์ต), และ Anthocerotophyta (ฮอร์นเวิร์ต) เนื่องจากพืชเหล่านี้ไม่มีเนื้อเยื่อนำน้ำที่ใช้ลิกนินจึงไม่มีความซับซ้อนของโครงสร้างและขนาดเหมือนกับพืชมีท่อลำเลียงส่วนใหญ่- สาหร่าย - โดยเฉพาะสาหร่ายสีเขียว สาหร่ายประกอบด้วยกลุ่มที่ไม่เกี่ยวข้องกันหลายกลุ่ม เฉพาะกลุ่มของสาหร่ายที่อยู่ใน Viridiplantae เท่านั้นที่ยังถือว่าเป็นญาติของพืชบก6
ในอดีตคำว่าพืชไม่มีท่อลำเลียงไม่ใช่แค่รวมถึงสาหร่ายทั้งหมด แต่ยังรวมถึงเชื้อราด้วยเช่นกัน ปัจจุบันเป็นที่ทราบกันดีว่ากลุ่มเหล่านี้ไม่ได้มีความสัมพันธ์ใกล้ชิดกับพืช และมีชีววิทยาที่แตกต่างกันมาก
พืชไม่มีท่อลำเลียงไม่มีเนื้อเยื่อเฉพาะหลากหลายประเภท มอสและลิเวอร์เวิร์ตมีโครงสร้างที่เรียกว่า phyllid ที่มีลักษณะคล้ายใบไม้แต่ไม่ใช่ใบไม้ที่แท้ (ยกเว้นใน Polytrichaceae) เนื่องจากเป็นเซลล์แผ่นเดียวที่ไม่มีช่องอากาศภายใน ไม่มีเปลือกนอกหรือปากใบ และไม่มี ไซเลมหรือโฟลเอ็ม ดังนั้น phyllids จึงไม่สามารถควบคุมอัตราการสูญเสียน้ำจากเนื้อเยื่อได้ ลิเวอร์เวิร์ตบางชนิดเช่น Marchantia มีเปลือกนอก และสปอโรไฟต์ของมอสมีทั้งเปลือกนอกและปากใบ ซึ่งมีความสำคัญในการวิวัฒนาการของพืชบก

**อ้างอิง**
หมวดหมู่:พืช
ลิเวอร์เวิร์ต

Marchantiophyta หรือที่เรียกกันว่า ลิเวอร์เวิร์ต (liverwort) หรือ เฮปาติก (hepatic) เป็นกลุ่มของพืชไม่มีท่อลำเลียง เช่นเดียวกับมอสและฮอร์นเวิร์ต วงจรชีวิตของลิเวอร์เวิร์ตมีแกมีโทไฟต์เป็นระยะเด่น ซึ่งแต่ละเซลล์ของพืชมีข้อมูลทางพันธุกรรมเพียงชุดเดียว
คาดว่ามีลิเวอร์เวิร์ตอยู่ประมาณ 9000 ชนิด บางสปีชีส์เติบโตเป็นแผ่นทัลลัสที่เรียบและไม่มีใบ แต่สปีชีส์ส่วนใหญ่มีใบที่มีรูปร่างคล้ายมอสราบเรียบไปกับพื้น สปีชีส์ที่มีใบสามารถแยกแยะจากมอสที่คล้ายกันได้ โดยอาศัยคุณสมบัติหลายประการซึ่งรวมถึงไรซอยด์แบบเซลล์เดียว ลิเวอร์เวิร์ตที่มีใบยังแตกต่างจากมอสส่วนใหญ่ (แต่ไม่ใช่ทั้งหมด) ตรงที่ใบของพวกมันไม่มี costa (ซึ่งมีอยู่ในมอสหลายชนิด) แต่อาจมี cilia เล็กน้อย (หายากมากในมอส) ความแตกต่างอื่น ๆ ของมอสและลิเวอร์เวิร์ตทุกชนิดไม่ได้เป็นสากล แต่การเกิดของใบที่เรียงเป็นสามอันดับ การปรากฏตัวของใบที่มีแฉกลึกหรือการแบ่งส่วน หรือการขาดความแตกต่างอย่างชัดเจนระหว่างลำต้นและใบ ชี้พืชว่าเป็นลิเวอร์เวิร์ต 
โดยทั่วไปแล้วลิเวอร์เวิร์ตจะมีขนาดเล็ก โดยปกติจะมีความกว้าง 2–20 มม. และมีความยาวน้อยกว่า 10 ซม. ดังนั้นจึงมักถูกมองข้าม อย่างไรก็ตามลิเวอร์เวิร์ตบางชนิดอาจปกคลุมพื้นดิน หิน ต้นไม้ หรือพื้นผิวอื่น ๆ มีการกระจายพันธุ์ทั่วโลกในแหล่งที่อยู่อาศัยเกือบทุกแห่ง ส่วนใหญ่มักจะอยู่ในที่ชื้น แม้ว่าจะมีสายพันธุ์ทะเลทรายและอาร์กติกด้วย ลิเวอร์เวิร์ตบางชนิดอาจสร้างความรำคาญในเรือนกระจกหรือเป็นวัชพืชในสวน

**อ้างอิง**
อะเลคซันดร์ บลินอฟ (นักกีฬาขี่ม้า)

อะเลคซันดร์ อีวาโนวิช บลินอฟ (Алекса́ндр Ива́нович Блино́в; Aleksandr Ivanovich Blinov; 19 สิงหาคม ค.ศ. 1954 – 9 กุมภาพันธ์ ค.ศ. 2021) เป็นนักกีฬาขี่ม้าและแชมป์โอลิมปิกชาวโซเวียต ซึ่งเกิดที่ฟรุนเซ สาธารณรัฐสังคมนิยมโซเวียตคีร์กีซ เขาได้รับรางวัลเหรียญทองในประเภททีมจากการแข่งอีเวนติงในโอลิมปิกฤดูร้อน 1980 ที่มอสโก

**สาเหตุการเสียชีวิต**
ลูกสาวของเขาติดต่อกับบลินอฟทางโทรศัพท์เมื่อวันที่ 9 กุมภาพันธ์ ค.ศ. 2021 เขาวางแผนที่จะขึ้นรถบัสจากอันเดรเยฟสโกเยไปยังมัสซายค์เพื่อเยือนธนาคาร ซึ่งในตอนเย็น ลูกสาวของเขาไม่สามารถติดต่อกับเขาได้ และมีรายงานว่าเขาหายตัวไป กระทั่งมีการพบศพของบลินอฟในสามสัปดาห์ต่อมาเมื่อวันที่ 2 มีนาคม ค.ศ. 2021 ซึ่งดูเหมือนว่ารถแท็กซี่คันหนึ่งจะส่งเขาห่างออกจากบ้านไป 500 เมตรในตอนเย็นของวันที่ 9 กุมภาพันธ์ โดยแท็กซี่คันดังกล่าวไม่สามารถไปต่อได้เนื่องจากมีหิมะ

**อ้างอิง**

**แหล่งข้อมูลอื่น**
หมวดหมู่:นักกีฬาจากบิชเคก
หมวดหมู่:นักกีฬาขี่ม้าชายชาวคีร์กีซสถาน
หมวดหมู่:นักกีฬาขี่ม้าชายชาวโซเวียต
หมวดหมู่:นักกีฬาสหภาพโซเวียตที่ได้เหรียญทองโอลิมปิก
หมวดหมู่:นักกีฬาสหภาพโซเวียตที่ได้เหรียญเงินโอลิมปิก
ทิวเขาชัมมัร

ทิวเขาชัมมัร (جِبَال شَمَّر) เป็นทิวเขาในภาคตะวันตกเฉียงเหนือของแคว้นฮาอิล ประเทศซาอุดีอาระเบีย ซึ่งรวมอะญา (أَجَا) กับทิวเขาย่อยซัลมา

**ภูมิศาสตร์**
ทิวทัศน์อะญา
ทิวเขาอะญาถูกสร้างมาจากหินแกรไนต์ ในขณะที่ซัลมาถูกสร้างมาจากหินบะซอลต์

**สัตว์ป่า**
พื้นที่ป้องกันของญะบัลอะญามีความสำคัญทางนิเวศวิทยา เสือชีตาห์เอเชียสองตัวสุดท้ายในประเทศ ถูกฆ่าใกล้ฮาอิลใน ค.ศ. 1973 และหนังของมันถูกเก็บไว้ที่พระราชวังอิมาราอยู่ไม่กี่วัน

**ยอดเขา**
 เขาอะญา (Jabal Ajā)- เขาอัสซัมรออ์ (Jabal As-Samrā’)

**ภาพ**
ไฟล์:Alsamra.jpg|มุมมองของเมืองฮาอิลจากยอดเขาซัมรออ์
ไฟล์:صورة طائر غريب من وحي الطبيعة - panoramio - Abothamer Homoud.jpg|วัตถุตามธรรมชาติรูปร่างคล้ายนก
ไฟล์:Mahagah2.jpg|การก่อตัวของหินมะฮาญะฮ์

**อ้างอิง**

**แหล่งข้อมูลอื่น**
  The tantalizing Aja and Salma mountains in Hail, northwest of Saudi Arabia (Twitter)-  Mobily_Hail_Shamma & Salma Mountain_HD (Dailymotion)
ชัมมัร
พืชมีท่อลำเลียง

พืชมีท่อลำเลียง (Vascular plants) หรือที่เรียกว่า Tracheophyta เป็นกลุ่มพืชขนาดใหญ่ (มีสปีชีส์ที่ยอมรับแล้วประมาณ 300,000 สปีชีส์) ซึ่งนิยามไว้ว่าเป็นพืชบกที่มีเนื้อเยื่อที่ใช้ลิกนิน (ไซเลม) สำหรับนำน้ำและแร่ธาตุไปทั่วทั้งพืช พวกเขายังมีเนื้อเยื่อที่ไม่ใช้ลิกนิน (โฟลเอม) เพื่อนำผลิตภัณฑ์จากการสังเคราะห์ด้วยแสง พืชที่มีท่อลำเลียง ได้แก่ คลับมอส หางม้า เฟิร์น พืชเมล็ดเปลือย (รวมทั้งต้นสน) และพืชดอก

**ลักษณะเฉพาะ**
นักพฤกษศาสตร์กำหนดพืชมีท่อลำเลียงด้วยคุณสมบัติหลักสามประการ:- พืชมีท่อลำเลียงมีเนื้อเยื่อท่อลำเลียงซึ่งกระจายทรัพยากรไปทั่วพืช มีเนื้อเยื่อท่อลำเลียงสองชนิดในพืช: ไซเลมและโฟลเอม ไซเลมและโฟลเอมมีความสัมพันธ์กันอย่างใกล้ชิดและโดยทั่วไปจะอยู่ติดกันในพืช การรวมกันของหนึ่งไซเลมและหนึ่งโฟลเอมที่อยู่ติดกันเรียกว่ามัดท่อลำเลียง วิวัฒนาการของเนื้อเยื่อท่อลำเลียงในพืชทำให้พวกมันสามารถพัฒนาไปมีขนาดที่ใหญ่กว่าพืชที่ไม่มีท่อลำเลียงซึ่งขาดเนื้อเยื่อนำเฉพาะเหล่านี้จึงถูกจำกัดให้มีขนาดค่อนข้างเล็ก- ในพืชมีท่อลำเลียงระยะการเจริญเติบโตหลักคือสปอโรไฟต์ ซึ่งสร้างสปอร์และเป็นไดพลอยด์ (มีโครโมโซมสองชุดต่อเซลล์)- พืชมีท่อลำเลียงมีราก ใบ และลำต้นที่แท้จริง แม้ว่าบางกลุ่มจะสูญเสียลักษณะเหล่านี้ไปแล้วอย่างน้อยหนึ่งอย่างก็ตาม

**ดูเพิ่ม**
 ไบรโอไฟต์- พืชไม่มีท่อลำเลียง

**อ้างอิง**
หมวดหมู่:พืช
ซาบะฮ์ตานะฮ์ไอร์กู

ซาบะฮ์ตานะฮ์ไอร์กู (Sabah Tanah Airku; ซาบะฮ์ บ้านเกิดของข้า) เป็นเพลงชาติอย่างเป็นทางการของรัฐซาบะฮ์ ประเทศมาเลเซีย แต่งโดยเอช.บี. เฮอร์มัน ชาวสิงคโปร์ที่เข้าร่วมการแข่งขันเพื่อเลือกเพลงชาติ เพลงนี้ชนะการแข่งขันในวันที่ 16 พฤษภาคม ค.ศ. 1963 และเริ่มใช้งานครั้งแรกในวันที่ 18 กรกฎาคม ปีเดียวกัน เพลงนี้กลายเป็นเพลงประจำรัฐหลังรัฐซาบะฮ์เข้าร่วมเป็นส่วนหนึ่งของสหพันธรัฐมาลายาในวันที่ 16 กันยายน ปีเดียวกัน

**เนื้อร้อง**

**อ้างอิง**
  Sabah.org.my - State Flag, Crest, and Anthem date=2006-07-05 
หมวดหมู่:รัฐซาบะฮ์
หมวดหมู่:เพลงสรรเสริญในประเทศมาเลเซีย